
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 486 

11 Ιουνίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Αντιπροσωπευτικής Συνέλευσης ΗΕΙ_- 

ΕΧΡΟΔ.Ε,Θ. Α.Ε. έτους 1997. 1 

Τροποποίηση απόφασης περί καθορισμού αριθμού 
των προσώπων στα οποία μπορεί να ανατεθεί το έρ¬ 
γο της ταξινόμησης του αρχείου των Δ/νσεων Συ¬ 
ντάξεων του Γ.Λ. Κράτους, με σύμβαση μίσθωσης 

έργου. 2 

Διαδικασία τρόπου πληρωμής αποδοχών υπαλλήλων 
Υπουργείου Οικονομικών, Δ/νσης Κρατικών Λαχεί¬ 
ων, Μ.Τ.Π,Υ, και Ν.Π.Δ.Δ. που εποπτεύονται απ’ αυ¬ 
τό και μισθοδοτούνται σύμφωνα με το νέο σύστημα 
πληρωμής Ν. 2303/1995, καθώς και υπαλλήλων του 
Ελεγκτικού Συνεδρίου. 3 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 104583/Ε1-1984 ( 1 ) 

Συγκρότηση Αντιπροσωπευτικής Συνέλευσης ΗΕΙΕΧΡΟ 
Δ.Ε.Θ. Α.Ε. έτους 1997. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη; 

1. Τον Ν 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/1985). 

2. Τα άρθρα 13 και 14του Ν. 735/1977 «Περί ιδρύσεως 
Ανωνύμου Εταιρείας υπό την επωνυμία ΔΙΕΘΝΗΣ ΕΚ¬ 
ΘΕΣΗ ΘΕΣΣΑΛΟΝΙΚΗΣ Α,Ε.» (ΦΕΚ 313/1977). 

3. Το άρθρο 1 του Ν. 301/1976 «Περί της εις την Εφημε¬ 
ρίδα της Κυβερνήσεως Δημοσιευόμενης Ύλης» (ΦΕΚ 
91/1976). 

4. Το Π.Δ. 437/1985 «Καθορισμός και κατανομή αρμο¬ 
διοτήτων των Υπουργείων» (ΦΕΚ 157/1985). 

5. Το Π.Δ. 138/1993 «Περί Οργανισμού του ΥΠΕΘΟ» 
(ΦΕΚ Α 55 14.4.1993). 

6. Την υπ’ αριθμ. 12389/Ε1 -1507/7.5.1996 Απόφαση του 
Υπουργού Εθνικής Οικονομίας «Περί Συγκροτήσεως Α¬ 
ντιπροσωπευτικής Συνέλευσης ΗΕΙΕΧΡΟ Δ.Ε.Θ. Α.Ε, έ¬ 
τους 1996», 

7. Την υπ’ αριθμ. 34001/ΔΙΟΕ/1957/9.10.1996 Κοινή Α¬ 


πόφαση Πρωθυπουργού και του Υπουργού Εθνικής Οικο¬ 
νομίας «Περί καθορισμού αρμοδιοτήτων των Υφυπουρ¬ 
γών Εθνικής Οικονομίας». 

8. Το υπ’ αριθμ. 3969/7.4.1997 έγγραφο της ΗΕΙΕΧΡΟ 
Δ.Ε.Θ. Α.Ε. 

9. Το υπ' αριθμ. 1047563/700/0006Α/12.5.1997 έγγρα¬ 
φο του Υπουργείου Οικονομικών, αποφασίζουμε: 

Ορίζουμε τα μέλη της Αντιπροσωπευτικής Συνέλευσης 
της ΗΕΙΕΧΡΟ Δ.Ε.Θ. Α.Ε. έτους 1997 ως εξής: 

α) Ζαχαρώδης Νικόλαος, Γενικός Γραμματέας Δ.Ο.Σ., 
με αναπληρωτή τον Βλασσόπουλο Θεόδωρο, Γενικό Δι¬ 
ευθυντή Ε.Ο,Ε.Σ. του ΥΠ, ΕΘ.Ο. 
β) Αλαμάνος Χάρης, Γενικός Γραμματέας του ΥΠ.ΟΙΚ. 
γ) Κούρτης Αντώνης, Πρόεδρος του Δ.Σ. της ΗΕΙΕΧΡΟ 
Δ.Ε.Θ. Α.Ε, 

δ) Ο Αντιπρόεδρος του Δ.Σ. της ΗΕΙΕΧΡΟ Δ.Ε.Θ. Α.Ε. 
ε) Πινακίδης Νίκος, εντεταλμένος Σύμβουλος της ΗΕΙ¬ 
ΕΧΡΟ Δ.Ε.Θ. Α.Ε. 

στ) Μάντης Αντώνης, Πρύτανης του Αριστοτελείου Πα¬ 
νεπιστημίου Θεσσαλονίκης. 

ζ) Κοσμόπουλος Κωνσταντίνος, Δήμαρχος Θεσσαλονί¬ 
κης. 

η) Κορωνάκης Ιωάννης, Διευθυντής του Κεντρικού Υπο¬ 
καταστήματος Θεσσαλονίκης της Τράπεζας της Ελλά¬ 
δος. 

θ) Χατζηκώστας Πασχάλης, Διευθυντής του Κεντρικού 
Υποκαταστήματος Θεσσαλονίκης της Εθνικής Τράπεζας 
της Ελλάδος. 

ι) Ταυρίδης Νικόλαος, Διευθυντής του Κεντρικού Υπο¬ 
καταστήματος Θεσσαλονίκης της Αγροτικής Τράπεζας. 

ια) Παπαδόπουλος Παντελής, Διευθυντής, του κεντρι¬ 
κού Υποκαταστήματος Θεσσαλονίκης της Ε.Τ.Β.Α. 

ιβ) Κανελλόπουλος Ανδρέας, Πρόεδρος του Συνδέ¬ 
σμου Ελληνικών Βιομηχανιών. 

ιγ) Τακάς Βασίλης Πρόεδρος του Συνδέσμου Βιομηχα¬ 
νικών Βορ.Ελλάδος. 

ιδ) Φωλιάς Χρήστος, Πρόεδρος του Εμπορικού Συλλό¬ 
γου Θεσσαλονίκης 

ιε) Ζαχαρέλλης Σταύρος, Πρόεδρος της Ομοσπονδίας 
Βιοτεχνικών Σωματείων Θεσσαλονίκης. 

ιστ) Ποζρικίδης Αριστείδης, Πρόεδρος της Ομοσπον¬ 
δίας Επαγγελματιών Θεσσαλονίκης. 

ιζ) Κοντόπουλος Ηλίας, Πρόεδρος του Εργατικού Κέ¬ 
ντρου Θεσσαλονίκης. 

ιη) Μάρκουλης Κώστας, Πρόεδρος της Ομοσπονδίας 
Γεωργικών Συνεταιρισμών Θεσσαλονίκης. 

ιθ) Ιγνατιάδης Γιώργος, Πρόεδρος του Δικηγορικού 
Συλλόγου Θεσσαλονίκης. 

κ) Κουνιάκης Σπόρος, Πρόεδρος της Τράπεζας Μακε¬ 
δονίας Θράκης. 

κα) Κουλούσιος Αθανάσιος, Πρόεδρος του Βιοτεχνικού 
Επιμελητηρίου Θεσσαλονίκης, 

κβ) Κωνσταντινίδης Παντελής, Πρόεδρος του Εμπορι¬ 
κού και Βιομηχανικού Επιμελητηρίου Θεσσαλονίκης. 

Με την παρούσα απόφαση καταργείται η υπ' αριθμ. 
123589/Ε1-1507/7.5.1996 απόφαση του Υπουργού Εθνι¬ 
κής Οικονομίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1997 

Ο ΥΦΥΠΟΥΡΓΟΣ 

Α. Μ ΓΙΑΛΤΑΣ 

-♦- 

Αριθ. 2041286/4685/0004 (2) 

Τροποποίηση απόφασης περί καθορισμού αριθμού των 
προσώπων στα οποία μπορεί να ανατεθεί το έργο της 
ταξινόμησης του αρχείου των Δ/νσεων Συντάξεων του 
Γ.Λ. Κράτους, με σύμβαση μίσθωσης έργου. 

ΟΙ ΥΠΟΥΡΓΟ! 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α)τηςπαρ, 1 τουάρθρ. ΙδτουΝ. 1735/87 «Προσλήψεις 
στο δημόσιο τομέα, κοινωνικός έλεγχος στη δημόσια δι¬ 
οίκηση, πολιτικά δικαιώματα και άλλες διατάξεις (Α 195). 

β) της αριθμ. ΔΙΠΙΔ/Φ.42/37/10112/20.10.88 κοινής α¬ 
πόφασης των Υπουργών Προεδρίας της Κυβέρνησης, Ε¬ 
σωτερικών και Οικονομικών περί ρυθμίσεως θεμάτων 
προσωπικού ιδιωτικού δικαίου, που κυρώθηκε με το αρθ. 
11 του Ν. 1835/89 (Α76). 

γ) του αρθ. 1 του Ν. 2343/95 «Αναδιοργάνωση υπηρε¬ 
σιών του Υπουργείου Οικονομικών και άλλες διατάξεις» 

(Α 211). 

δ) του Π.Δ. 284/88 «Οργανισμός του Υπουργείου Οικο¬ 
νομικών (Α 128) όπως τροποποιήθηκε με το Π.Δ. 79/90 (Α 
37). 

ε) του Π.Δ. 37/97 «Οργάνωση - Αρμοδιότητες της Γεν. 
Γραμματείας Δημ/κής Πολιτικής του Υπουργείου Οικονο¬ 
μικών (Α 37). 

2. Τις αριθ. 94/11.12.96 και 80/20.5.97 αποφάσεις της Ε¬ 
πιτροπής του αρθ. 2 παρ. 2 της αριθ. 236/94 Π.Υ.Σ. {άρθ. 

1 παρ. 51 Ν. 2412/96) περί εγκρίσεως ανάθεσης έργου σε 
τέσσερα (4) άτομα στο Γ.Λ. Κράτους (Υπ. Οικονομικών). 

3. Την αριθμ. 33361/5.9.91 κοινή υπουργική απόφαση 
«Μεταβίβαση εξουσίας υπογραφής σύμφωνα με το άρθ. 
7, παρ. 1 του Ν. 1943/91 (Β 703), 

4. Την αριθμ. 2010823/1375/0004/13.2.97 κοινή απόφα¬ 
ση μας περί καθορισμού αριθμού των προσώπων στα ο¬ 
ποία μπορεί να ανατεθεί το έργο της ταξινόμησης του Αρ¬ 
χείου των Δ/νσεων Συντάξεων του Γ.Λ. Κράτους, με σύμ¬ 
βαση μίσθωσης έργου (Β 309). 

5. Τις υφιστάμενες ανάγκες ταξινόμησης του αρχείου 
των Δ/νσεων Συντάξεων του Γ.Λ. Κράτους, αποφασίζου¬ 
με: 


1. Τροποποιούμε τις παρ. 1 και 4 της αριθ. 2010823/ 
1375/0004/13.2.97 κοινής απόφασής μας και καθορίζου¬ 
με σε τέσσερις (4) τον αριθμό των ατόμων στα οποία μπο¬ 
ρεί να ανατεθέι από το Υπουργείο Οικονομικών - Γενικό 
Λογιστήριο του Κράτους το έργο της ταξινόμησης του 
Αρχείου των Διευθύνσεων Συντάξεων, με σύμβαση μί¬ 
σθωσης έργου, διάρκειας δύο (2) ετών και με συνολική α¬ 
ποζημίωση είκοσι τεσσάρων εκατομμυρίων (24.000.000) 
δραχμών (έξι εκατομμύρια (6,000.000) δρχ. κατ’ άτομο). 

2. Από τις διατάξεις της απόφασης αυτής προκαλείται 
δαπάνη σε βάρος του Κρατικού Πραϋπολογσιμού ύψους 
3.500.000 δρχ. για το τρέχον οικονομικό έτος που θα κα¬ 
λυφθεί από τις πιστώσεις που έχουν εγγράφει στον Προ¬ 
ϋπολογισμό του Υπουργείου Οικονομικών (Ειδ. Φορέας 
23/140 Κ.Α,Ε. 0871), 6.000.000 δρχ. για το οικονομικό έ¬ 
τος 1998 και 2.500.000 δρχ. για το οικονομικό έτος 1999 
που θα καλυφθεί από τις πιστώσεις που θα εγγράφονται 
στον ανωτέρω προϋπολογισμό. 

3. Κατά τα λοιπά ισχύει η ανωτέρω τροποποιούμενη α¬ 
πόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 1997 

Με εντολή Υπουργών 
Οι Γ ενικοί Γ ραμματείς 

ΕΣΩΤ. ΔΗΜ. ΔΙΟΙΚΗΣΗΣ ΔΗΜΟΣΙΟΝ. ΠΟΛΙΤΙΚΗΣ 
ΚΑΙ ΑΠΟΚΕΝΤΡΩΣΗΣ ΥΠΟΥΡΓ. ΟΙΚΟΝΟΜΙΚΩΝ 

ΑΝΔΡΕΑΣ ΛΟΒΕΡΔΟΣ ΙΩΑΝΝΗΣ ΚΟΥΣΟΥΛΑΚΟΣ 

-+- 

Αριθ. οικ. 2041609/1011/0022 (3) 

Διαδικασία τρόπου πληρωμής αποδοχών υπαλλήλων Υ¬ 
πουργείου Οικονομικών, Δ/νσης Κρατικών Λαχείων, 
Μ.Τ.Π.Υ. και Ν.Π.Δ.Δ. που εποπτεύονται απ’ αυτό και 
μισθοδοτούνται σύμφωνα με το νέο σύστημα πληρω¬ 
μής Ν, 2303/1995, καθώς και υπαλλήλων του Ελεγκτι¬ 
κού Συνεδρίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 1 του Ν. 2303/95 «περί πληρωμής αποδο¬ 
χών δημοσίων υπαλλήλων μέσω τραπεζικού συστήματος 
και άλλες διατάξεις» (ΦΕΚ 80). 

2. Το άρθρο 28 παρ. 3 του Ν.Δ. 2362/95 «περί δημοσίου 
λογιστικού ελέγχου των δαπανών του Κράτους και άλλες 
διατάξεις». 

3. Την αριθμ. 194902/27.11,1969 απόφαση του Υπουρ¬ 
γού Οικονομικών «περί διαδικασίας πληρωμής σταθερών 
διαρκούς ή περιοδικού χαρακτήρα δαπανών. 

4. Την αριθμ. 102131/4187/8.9.77 απόφαση του υπουρ¬ 
γού Οικονομικών με την οποία τροποποιήθηκε η παραγρ. 
2του άρθρου 1 της αριθμ. 194902/1969 Υπουργικής από¬ 
φασης. 

5. Την αριθμ. 2051667/6579/0004/10.8.96 κοινή Υπουρ¬ 
γική Απόφαση των Υπουργών Προεδρίας της Κυβέρνη¬ 
σης και Οικονομικών «Διάρθρωση και αρμοδιότητες των 
τμημάτων που συστάθηκαν στη Δ/νση Δ22 Μισθολογίου 
του Γ.Λ, Κράτους για την εκκαθάριση έλεγχο και εντολή 
πληρωμής των αποδοχώντων υπαλλήλων του Υπουργεί¬ 
ου Οικονομικών μέσω Τραπεζών και άλλων πιστωτικών ι¬ 
δρυμάτων. 

6. Την αριθμ. 2020401/2513/0022/26.3.1997 απόφαση 

του Υφυπουργού Οικονομικών για τον καθορισμό και 
τους όρους συμμετοχής των Τραπεζών και Πιστωτικών Ι¬ 
δρυμάτων που συμμετέχουν στο νέο σύστημα πληρωμής 
των αποδοχών των υπαλλήλων του Υπουργείου Οικονο¬ 
μικών. 

7. Την από 2 Απριλίου 1997 Σύμβαση του Ελληνικού Δη¬ 
μοσίου (Υπουργείο Οικονομικών) με την «ΔΙΑΤΡΑΠΕΖΙΚΑ 
ΣΥΣΤΗΜΑΤΑ Α.Ε.» και την Ένωση Ελληνικών Τραπεζών, 

8. Το Ν. 1505/1984 «Αναδιάρθωση Μισθολογίου» όπως 
συμπληρώθηκε και βελτιώθηκε με το Ν. 1810/1988. 

9. Το Ν. 2470/1997 «Αναμόρφωση μισθολογίου προσωπι¬ 
κού της Δημόσιας Διοίκησης και άλλες συναφείς διατάξεις». 

10. Το άρθρο 93 του Π.Δ. 611/1997 «Κώδικας Δημοσίων 
Υπαλλήλων». 

11. Την αριθμ. 1107147/1239/0006Α/4.10.1996 απόφα¬ 
ση του Υπουργού Οικονομικών περί ανάθεσης αρμοδιο¬ 
τήτων στους Υφυπουργούς. 

12. Τις αριθμ. 44809/1287/17.4.1984 και 2001220/ 
90/0022/4.1.96 εγκυκλίους του Γ.Λ. Κράτους «περικοπή 
αποδοχών απεργούντων υπαλλήλων. 

13. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο 1 

Οι πληρωμές των πάσης φύσεως αποδοχών που κατα¬ 
βάλλονται τακτικά και σταθερά κάθε μήνα με μισθοδοτι- 
κές καταστάσεις των υπαλλήλων του Υπουργείου Οικο¬ 
νομικών, του Τ.Π. και Δανείων, του Μ.Τ.Π.Υ., των Κρατι¬ 
κών Λαχείων και των Δικαστικών υπαλλήλων του 
Ελεγκτικού Συνεδρίου γίνονται μέσω των Τραπεζών και 
Πιστωτικών Ιδρυμάτων που έχουν καθοριστεί με την α- 
ριθμ. 2020401/2513/0022/26.3.1997 απόφαση του Υφυ¬ 
πουργού Οικονομικών. 

Άρθρο 2 

1) Την αρμοδιότητα εκκαθάρισης ελέγχου και εντολής 
πληρωμής των αποδοχών των υπαλλήλων του άρθρου 1 
έχει η Δ/νση Δ22 Μισθολογίου του Υπουργείου Οικονομι¬ 
κών, μέχρις ότου και εφόσον κριθεί απαραίτητο με Π .Δ. να 
συσταθεί στο Υπουργείο Οικονομικών ειδική υπηρεσία σε 
επίπεδο Δ/νσης που θα έχει την αρμοδιότητα αυτή όπως 
τούτο προβλέπεται από το Ν. 2303/95 και 

2) Εκκαθαριστής των αποδοχών των παραπάνω υπαλ¬ 
λήλων ορίζεται ο Προϊστάμενος και οι βοηθοί του, Προϊ¬ 
στάμενοι των τμημάτων Γ' και Δ' της δ/νσης Δ22 Μισθο¬ 
λογίου του Γ. Λ, Κράτους. Ο εκκαθαριστής σε περίπτωση 
κωλύματος ή απουσίας αναπληρώνεται από τους προϊ¬ 
σταμένους των τμημάτων Γ' και Δ' της ίδιας Δ/νσης. 

Άρθρο 3 

1) Οι αρμοδιότητες των τμημάτων Γ και Δ“ της Δ/νσης ΛΡ2 
Μισθολογίου του Υπουργείου Οικονομικών, όσον τη διαδι¬ 
κασία και τον τρόπο εκκαθάρισης ελέγχου και εντολής πλη¬ 
ρωμής των αποδοχών των υπαλλήλων του Υπουργείου Οι¬ 
κονομικών, καθορίζονται με την αριθμ. 2051667/6579/ 
0004/10.8.95 κοινή Υπουργική απόφαση των Υπουργών 
Προεδρίας της Κυβέρνησης και Οικονομικών. 

2) Οι Δ/νσεις Προσωπικού - Διοικητικού των Υπηρεσιών 
υποχρεούνται να αποστέλλουν στη Δ/νση Δ22 Μισθολο¬ 
γίου του Γ.Λ. του Κράτους κάθε Διοικητική πράξη, εκτός 
μισθολογικών κλιμακίων και χρονοεπιδομάτων και πληρο¬ 
φορίες που αφορούν τους υπαλλήλους και έχουν άμεση 
επίδραση στη μισθολογική και υπηρεσιακή τους κατά¬ 


σταση. Ανάλογες πληροφορίες και παραστατικά που έ¬ 
χουν σχέση με τους υπαλλήλους υποχρεούνται να απο¬ 
στέλλουν και οι Προϊστάμενοι των υπηρεσιών, καθώς επί¬ 
σης και οι ίδιοι υπάλληλοι σε ότι τους αφορά, απευθείας 
στη Δ22 - Μισθολογίου Τμήμα Γ' και Δ' (Πανεπιστημίου 
37). 

3) Οι Προϊστάμενοι των Υπηρεσιών βάσει των καταστά¬ 
σεων που παίρνουν και ανεξάρτητα, εάν έχουν ή όχι την 
αρμοδιότητα εκκαθάρισης, υποχρεούνται, όταντούτο ζη¬ 
τείται, να χορηγούν στους υπαλλήλους βεβαιώσεις μι- 
σθολογικού περιεχομένου για κάθε νόμιμη χρήση (δά¬ 
νεια, συνταξιοδότηση, αναγνωρίσεις προϋπηρεσίας 
κ,λπ.). 

Άρθρο 4 

Το ΚΕΠΥΟ εκτυπώνει και παραδίδει στο κλιμάκιο της 
Δ22, που στεγάζεται στο ΚΕΠΥΟ, τις παρακάτω καταστά¬ 
σεις. Το κλιμάκιο της Δ22 ελέγχει τις καταστάσεις αυτές 
και παρακολουθεί τη διαδικασία της διεκπεραίωσής τους 
στους αποδέκτες. Η αποστολή των καταστάσεων αυτών 
πραγματοποιείται με ευθύνη της αρμόδιας Δ/νσης Δ32 
του ΚΕΠΥΟ. 

Α. ΜΗΝΙΑΙΑ 

1. Μισθοδοτικές καταστάσεις κατά υπηρεσία και αλφα¬ 
βητική σειρά σε τέσσερα αντίγραφα. Οι καταστάσεις αυ¬ 
τές περιέχουν αναλυτικά: όνομα, πατρικό επώνυμο, επώ¬ 
νυμο συζύγου, πατρώνυμο, βαθμό, κατηγορία, κλάδο μη¬ 
τρώο, ΑΦΜ, ακαθάριστες αποδοχές, κρατήσεις 
αναλυτικά και το πληρωτέο ποσό με τα αντίστοιχα συγκε¬ 
ντρωτικά, κατά υπηρεσία και συνολικά, Τα (2) δύο αντί¬ 
γραφα αποστέλλονται στη Δ22, όπου το πρώτο με τα σχε¬ 
τικά παραστατικά μεταβολών αποστέλλεται στο τέλος το 
μήνα στο ελεγκτικό συνέδριο, το δεύτερο παραμένει στο 
αρχείο, το τρίτο αντίγραφο στις υπηρεσίες και το τέταρ¬ 
το που είναι το ατομικό εκκαθαριστικό δίνεται στους υ¬ 
παλλήλους. Για τα Ν.Π.Δ.Δ., Μ.Τ,Π.Υ. και Κρατικά Λαχεία 
εκτυπώνεται ένα επιπλέον αντίγραφο. 

2. Κατάσταση συγκεντρωτική σε τρία αντίγραφα κατά 
κλάδο και συνολικά, που περιέχει, τις ακαθάριστες απο¬ 
δοχές, τις κρατήσεις και το πληρωτέο ποσό. Η κατάστα¬ 
ση αυτή θα φέρει τις υπογραφές των Προϊσταμένων των 
Δ/νσεων Δ22 - Μισθολογίου Γ.Λ. Κράτους όσον αφορά το 
περιεχόμενο των μισθοδοτικών καταστάσεων και της Δ30 
- ΚΕΠΥΟ για την ορθή εκτύπωση των καταστάσεων αυ¬ 
τών. Τα δύο αντίγραφα αποστέλλονται στη Δ22 και το τρί¬ 
το στη Δ30 - ΚΕΠΥΟ. 

3. Κατάσταση μεταβολών κατά υπηρεσία και αλφαβητι¬ 
κή σειρά σε τρία αντίγραφα, που θα περιέχει αναλυτικές 
εγγραφές των μεταβολών του μήνα. Τα δύο αντίγραφα α- 
ποστέλλονται στη Δ22 και το τρίτο στις υπηρεσίες. 

4. Κατάσταση αναδρομικών κατά υπηρεσία και αλφα¬ 
βητική σειρά σε τρία αντίγραφα, δύο για την Δ22 και ένα 
στις Υπηρεσίες. 

5. Κατάσταση περικοπής λόγω απεργιών κατά υπηρε¬ 
σία και αλφαβητική σειρά σε τρία αντίγραφα, τα δύο αντί¬ 
γραφα στη Δ22 και το τρίτο στις υπηρεσίες. 

6. Κατάσταση για κατασχέσεις και επιστροφές, κατά 
ΔΟ Υ και αλφαβητική σειρά σε τέσσερα αντίγραφα, τα δύ ο 
αντίγραφα στην Δ22 και τα άλλα δύο στην αρμόδια ΔΟΥ. 

7. Κατάσταση για πληρωμές διατροφών κατά ΔΟΥ και 
αλφαβητική σειρά σε τέσσερα αντίγραφα, τα δύο αντί- 

γραφα στη Δ22 και τα άλλα δύο στην αρμόδια ΔΟΥ. 

8. Κατάσταση για ασφαλιστικές εισφορές των ταμείων, 
κατά φορέα, ασφαλιστικό ταμείο και αλφαβητική σειρά 
σε δύο αντίγραφα, το ένα αντίγραφο στο φορέα και το άλ¬ 
λο στο αρμόδιο ασφαλιστικό ταμείο. 

9. Κατάσταση δανείων κατά φορέα, ασφαλιστικό ταμείο 
και αλφαβητική σειρά σε τέσσερα αντίγραφα τα δύο αντί¬ 
γραφα στη Δ22 το ένα στο φορέα και το άλλο στο ασφα¬ 
λιστικό ταμείο. 

10. Κατάσταση αυτόματης μισθολογικής εξέλιξης (χο¬ 
ρήγηση Μ.Κ. και χρονοεπιδομάτων) κατά κλάδο και αλ¬ 
φαβητική σειρά σε δύο αντίγραφα, το ένα αντίγραφο στη 
Δ22 και το άλλο κατά περίπτωση στην αρμόδια Δ/νση 
Προσωπικού. Η κατάσταση αυτή εκδίδεται κάθε μήνα με¬ 
τά την έκδοση της μισθοδοσίας σε δύο μορφές: 

Η πρώτη περιλαμβάνει τις μισθολογικές εξελίξεις που 
πραγματοποιήθηκαν και θα συμπεριληφθούν στην επό¬ 
μενη μισθοδοσία και η δεύτερη θα περιλαμβάνει τις υπό 
έλεγχο μισθολογικές εξελίξεις, οι οποίες αφού ελεχθούν 
και ορισπκοποιηθούν θα συμπεριληφθούν στην μεθεπό¬ 
μενη μισθοδοσία. 

11. Κατάσταση ενημέρωσης αρχείου βεβαιώσεων (χει¬ 
ρόγραφες πληρωμές υπαλλήλων που έχουν ενταχθεί στο 
νέο τρόπο πληρωμής ήτοι μέσω Τραπεζών) σε ένα αντί¬ 
γραφο γιατηΔ22. 

12. Κατάσταση πληρωμών μέσω τραπεζών, κατά υπη¬ 
ρεσία και αλφαβητικά σε τέσσερα αντίγραφα, που περι¬ 
λαμβάνει αναλυτικά: ΑΜΜ, πατρικό επώνυμο, επώνυμο 
συζύγου, όνομα, πατρώνυμο, ΑΔΤ, ΑΦΜ, τράπεζα, υπο¬ 
κατάστημα, αρ. Λογ/σμού και καθαρό πληρωτέο. Η κατά¬ 
σταση εκδίδεται σε κάθε πληρωμή αποδοχών. Τα δύο α¬ 
ντίγραφα στη Δ22 και τα άλλα δύο στις υπηρεσίες. Για τα 
Ν.Π.Δ.Δ., Μ Τ.Π.Υ. και Κρατικά Λαχεία εκτυπώνεται ένα ε¬ 
πιπλέον αντίγραφο. 

13. Κατάσταση πληρωμών μέσω των υπηρεσιών (απορ¬ 
ρίψεις λογαριασμών, χωρίς λογαριασμό) κατά υπηρεσία 
και αλφαβητικά σε τέσσερα αντίγραφα, που περιλαμβά¬ 
νει αναλυτικά: ΑΜΜ. πατρικό επώνυμο, απώνυμο, επώνυ¬ 
μο συζύγου, όνομα πατρώνυνο, ΑΔΤ, ΑΦΜ και καθαρό 
πληρωτέο. Η κατάσταση εκδίδεται σε κάθε πληρωμή α¬ 
ποδοχών. Τα δύο αντίγραφα στη Δ22 και τα άλλα δύο στις 
υπηρεσίες. Για τα Ν.Π.Δ.Δ., Μ.Τ.Π.Υ. και Κρατικά Λαχεία 
εκτυπώνεται ένα επιπλέον αντίγραφο. 

Με την κατάσταση αυτή γίνεται πληρωμή των δικαιού¬ 
χων υπαλλήλων από τις ΔΟΥ. 

Β. ΕΤΗΣΙΑ 

1. Ατομικές Βεβαιώσεις αποδοχών, κατά υπηρεσία και 
αλφαβητικά σε τρία αντίγραφα, το ένα αντίγραφο στην υ¬ 
πηρεσία και τα δύο αντίγραφα στον υπάλληλο, 

2. Ατομικές αναλυτικές καρτέλλες ετήσιων αποδοχών 
των υπαλλήλων, κατά υπηρεσία και αλφαβητικά σε τρία α¬ 
ντίγραφα, το ένα αντίγραφο στην Δ22, το δεύτερο στις υ¬ 
πηρεσίες και το τρίτο στον υπάλληλο. 

3. Ατομικές αναλυτικές καρτέλλες ετήσιων αποδοχών, 
για τις χειρόγραφες αποδοχές των υπαλλήλων, κατά υ¬ 
πηρεσία και αλφαβητικά σε ένα αντίγραφο για τη Δ22. 

Γ. Το ΚΕΠΥΟ εκτυπώνει για τη Δ24 

ΜΗΝΙΑΙΑ 

1. Συγκεντρωτική κατάσταση από την οποία προκύπτει 
το καθαρό πληρωτέο ποσό κατά τράπεζα, που μεταφέρε- 
ται για την πίστωση των λογαριασμών των υπαλλήλων 


(πληρωτέο κατά μήνα και ανά δεκαπενθήμερο). Σε ξεχω¬ 
ριστές στήλες της κατάστασης θα αναγράφεται το ποσό 
της αμοιβής της ΔΙΑΣ Η κατάσταση αυτή φέρει πς υπο¬ 
γραφές των προϊσταμένων των Δ/νσεω ν Δ22 - Μ ισθολο γι¬ 
ου Γ.Λ.Κ. όσον αφορά το περιεχόμενο των μισθοδοτικών 
καταστάσεων και της Δ30 - ΚΕΠΥΟ για την ορθή εκτύπω¬ 
ση των καταστάσεων αυτών. 

Η ίδια κατάσταση εκτυπώνεται μετά την επιστροφή της 
μαγνητικής ταινίας με τις απορρίψεις των λογαριασμών 
από τις Τράπεζες και περιέχει κατά Τράπεζα τα επιστρε- 
φόμεναποσά, 

2. Κατάσταση κατά υπουργείο, Ν.Π.Δ.Δ. και ειδικές ε- 
ποκεντρωμένες υπηρεσίες και κατά τράπεζα, στην οποία 
εμφανίζεται το καθαρό πληρωτέο ποσό και η αμοιβή της 
ΔΙΑΣ. Η ίδια κατάσταση εκτυπώνεται μετά την επιστροφή 
της μαγνητικής ταινίας με τις απορρίψεις των λογαρια¬ 
σμών από τις Τράπεζες. 

3. Συγκεντρωπκή κατάσταση κατά υπουργείο, ειδικό 
φορέα και ΚΑΕ, σε τρία αντίγραφα, που περιλαμβάνει: 

Το οικονομικό έτος 

Το χρονικό διάστημα στο οποίο αναφέρεται η δαπάνη 

Το συνολικό ποσό που αντιστοιχεί σας πληρωμές 

Το καθαρό πληρωτέο ποσό 

Τα συνολικά ποσά των κρατήσεων υπέρ Δημοσίου 

Τα συνολικά ποσά των κρατήσεων υπέρ των ασφαλιστι¬ 
κών ταμείων 

Τα συνολικά ποσά των κρατήσεων για κατασχέσεις και 
επιστροφές. 

Τα συνολικά ποσά των κρατήσεων για διατροφές. 

Τοντόπο και τηνχρονολογία έκδοσης της κατάστασης. 

Η κατάσταση αυτή θα φέρει τις υπογραφές των Προϊ¬ 
σταμένων των ΔΛ/σεων Δ22 - Μισθολογίου Γ.Λ,Κ. όσον α¬ 
φορά το περιεχόμενο των μισθοδοτικών καταστάσεων και 
της Δ30 - ΚΕΠΥΟ για την ορθή εκτύπωση των καταστάσε¬ 
ων αυτών. 

Αντίστοιχη κατάσταση που θα περιέχει τα ανωτέρω 
στοιχεία θα εκτυπώνεται για τα Ν.Π.Δ.Δ., Μ.Τ.Π.Υ. και 
Κρατικά Λαχεία. 

4. Συγκεντρωτική κατάσταση στην οποία θα εμφανίζε¬ 
ται το καθαρό πληρωτέο ποσό μέσω Τραπεζών και το κα¬ 
θαρό πληρωτέο ποσό μέσω των ΔΟΥ. 

Άρθρο 5 

Η Δ24 του Γ.Λ. Κράτους βάσει της κατάστασης του άρ¬ 
θρου 4 περ. Γ' παρ. 1 θα δίνει εντολή: 

α) Στην Τράπεζα της Ελλάδος για τη χρέωση το 
λογ/σμού Νο 200 «Ε.Δ, - Συγκέντρωση εισπράξεων και 
Πληρωμών» και την πίστωση των λο γ/σμώ ν των Τραπεζών 
(610) και του λογαριασμού 270/3 του Ταμείου Παρακατα¬ 
θηκών και Δανείων. 

Στην ειδική αυτή εντολή του Υπουργού των Οικονομι¬ 
κών ή του εξουσιοδοτημένου δια της παρούσης Προϊστα¬ 
μένου της Δ24 του Γενικού Λογιστηρίου του Κράτους ή 
του νόμιμου αναπληρωτού του θα αναγράφεται η ημερο¬ 
μηνία χρέωσης του λογ/σμού του Δημοσίου με τις ανάλο¬ 
γες ημερομηνίες πίστωσης των λογ/σμών των Τραπεζών 
και του Τ.Π. και Δανείων. 

β) Στη ΔΙΑΣ Α.Ε. (σύμφωνα με τη σύβαση) ύστερα από 
την ανωτέρω εντολή προς την Τράπεζα της Ελλάδος και 
την παραλαβή των μαγνηπκών ταινιών από το ΚΕΠΥΟ για 
να φροντίσει για τη μεταφορά των ποσών στους 
λογ/σμούς των υπαλλήλων. Σπς περιπτώσεις όπου για ο- 
ποιονδήποτε λόγο δεν πιστώνονται οι λογ/σμοί των υπαλ- 

λήλων η ΔΙΑΣ θα φροντίζει για την επιστροφή των ποσών 
στο λογ/σμό του Δημοσίου ενημερώνοντας τη Δ24. 

γ) στην Τράπεζα της Ελλάδος για την πλη ρωμή της ΔΙΑΣ 
πιστώνοντας το λογ/σμό της με χρέωση του λογ/σμού Νο 
200 για τις υπηρεσίες που παρέχει. 

Η τακτοποίηση της χρέωσης το λογαριασμού 200 και η 
εμφάνιση της σχετικής δαπάνης της πληρωμής της ΔΙΑΣ 
γίνεται με χρηματικά εντάλματα τα οποία εξοφλούνται 
συμψηφιστικά. 

Άρθρο 6 

Η εμφάνιση στη δημόσια ληψοδοσία της πληρωμής της 
μισθοδοσίας των υπαλλήλων του Υπουργείου Οικονομι¬ 
κών που μισθοδοτούνται με το νέο σύστημα πληρωμής 
το υ Ν. 2303/95 καθώς και των υπαλλήλων το υ Ελεγκτικού 
Συνεδρίου θα γίνεται από το Γ ραφείο Συμψηφισμών της 
Δ24του Γ.Λ. Κράτους. 

Ειδικότερα η εμφάνιση της σχετικής δαπάνης στα έξο¬ 
δα του Κρατικού Προϋπολογισμού θα γίνεται βάσει της 
συγκεντρωτικής κατάστασης του άρθρου 4 περ. Γ παρ. 3, 

Η ως άνω κατάσταση αποτελεί δικαιολογητικό εγγρα¬ 
φής στα έξοδα του Προϋπολογσμού αι υποβάλλεται στο 
Ελεγκτικό Συνέδριο μαζί με τα λοιπά στοιχεία των εγγρα¬ 
φών. 

Με νεώτερη απόφασή μας θα ανοιχθούν στη δημόσια 
ληψοδοσία λογαριασμοί και θα καθορισθεί αναλυτικά η 
κίνησή τους για την εμφάνιση των σχετικών εγγραφών α¬ 
πό το Γ ραφείο Συμψηφισμών και όπου απαιτείται, από τις 
Δ.Ο.Υ. 

Για τις σχετικές εγγραφές η Τράπεζα Ελλάδος στέλνει 
τις αναγγελίες χρεωπίστωσης του λογαριασμού του Δη¬ 
μοσίου στη Δ24 (Α' και Γ 1 ). 

Άρθρο 7 

α) Οι επί της μισθοδοσίας των υπαλλήλων του Υπουρ¬ 
γείου Οικονομικών και Δικαστικών υπαλλήλων του Ελε¬ 
γκτικού Συνεδρίου, σύμφωνα με το Ν. 2303/95, επιβαλλό¬ 
μενες κρατήσεις αποδίδονται με εντολή της Δ24 προς την 
Τράπεζα της Ελλάδος για τη χρέωση του λογ/σμού Νο 
200 βάσει των στοιχείων της κατάστασης του άρθρου 4 
(περ. Γ παρ. 3). 

β) Οι κρατήσεις που γίνονται για κατασχέσεις και επι¬ 
στροφές που έχουν βεβαιωθεί στις Δ.Ο.Υ. σε βάρος των 
υπαλλήλων που μισθοδοτούνται σύμφωνα με το Ν. 
2303/95 θα τακτοποιούνται από τις αρμόδιες ΔΟΥ κατά 
μήνα βάσει των καταστάσεων (άρθρο 4 περ. Α' παρ. 6) 
που θα αποστέλλονται επευθείας από το ΚΕΠΥΟ. 

γ) Οι πληρωμές των διατροφών θα γίνονται από τις αρ¬ 
μόδιες Δ.Ο.Υ. βάσει των καταστάσεων του άρθρου4 (περ. 
Α παρ. 7) που θα αποστέλλονται σ' αυτές απευθείας από 
το ΚΕΠΥΟ. 

Οδηγίες στις Δ.Ο.Υ. για την τακτοποίηση των οφειλών 
από κατασχέσεις και την πληρωμή διατροφών θα δοθούν 
νε νεώτερη απόφαση. 

Άρθρο 8 

Η πληρωμή των αποδοχών των υπαλλήλων των 
Ν.Π.Δ.Δ. και αποκεντρωμένων Δημ, Υπηρεσιών θα γίνεται 
ύστερα από ειδική εντολή χρέωσης του λογ/σμού του Δη¬ 
μοσίου για τη μεταφορά του πληρωτέου ποσού στους 
λογ/σμούς των υπαλλήλων των ανωτέρω ταμείων βάσει 
ξεχωριστών καταστάσεων που εκδίδει το ΚΕΠΥΟ (Αρθρο 
4περ. Γ παρ. 2). 

Τα Ν.Π.Δ.Δ. και οι αποκεντρωμένες Δημ. Υπηρεσίες με¬ 


ταφέρουν σε πίστωση του λογαριασμού Νο 200 τα ποσά 
που απαιτο ύ νται για τη ν πίστωση των λογαρ ιασμών των υ - 
παλλήλων τους καθώς και του λογαριασμού της ΔΙΑΣ για 
την αμοιβή της. 

Η μεταφορά των ως άνω ποσών γίνεται δύο φορές το 
μήνα και συγκεκριμένα τρεις (3) εργάσιμες μέρες πριν α¬ 
πό την ημερομηνία έναρξης της ναΙουΓ της πρώτης και 
δεύτερης πληρωμής που είναι η 27η και 13η ημέρα έκα¬ 
στου μήνα. 

Τα ανωτέρω έχουν εφαρμογή και για πληρωμές άλλων 
αποδοχών. 

Οι παραπάνω ενέργειες των εν λόγω Υπηρεσιών γνω¬ 
στοποιούνται στη Δ24 (Τμήματα Α και Γ) και στη Δ22 (Τμή¬ 
ματα Π & Δ') του Γ,Λ.Κ. 

Διευκρινίζεται ότι η αρμόδια υπηρεσία του Γ,Λ.Κ. (Δ. 24) 
κάνει τις απαραίτητες ενέργειες μόνο για τα ποσά που με- 
ταφέρονται στις Τράπεζες. Γ ια τα λοιοπά (απόδοση κρα¬ 
τήσεων κ.λπ) φροντίζουν τα ως άνω Ν.Π.Δ.Δ, και οι απο¬ 
κεντρωμένες Δημ. Υπηρεσίες. 

Άρθρο 9 

Οι ΔΎσεις Προσωπικού - Διοικητικού δεν εκδίδουν στο 
εξής αποφάσεις για τη χορήγηση Μ ,Κ. και χρονοεπ ιδο μά- 
των για όσους υπαλλήλους μισθοδοτούνται μέσω του νέ¬ 
ου συστήματος πληρωμής. Οι παραπάνω μισθολογικές ε¬ 
ξελίξεις γίνονται αυτόματα από το σύστημα, με την εξής 
διαδικασία. Το ΚΕΠΥΟ προεκτυπώνει καταστάσεις για 
τους υπαλλήλους που έχουν το δικαίωμα αυτό τον επό¬ 
μενο μήνα και τις οποίες ελέγχουν και βεβαιώνουν για την 
ορθότητά τους οι παραπάνω ΔΥσεις. 

Στη συνέχει οι καταστάσεις αυτές αποστέλλονται στη 
Δ/'νση Δ22 Μισθολογίου για τον τελικό έλεγχο και την ει¬ 
σαγωγή των διορθωμένων στοιχείων στη μισθοδοσία μέ¬ 
σω του συστήματος. 

Στις περιπτώσεις που συντρέχει λόγος αναστολής της 
μισθολογικής εξέλιξης του υπαλλήλου, τα αρμόδια όργα¬ 
να εκδίδουν πράξη αναστολής σύμφωνα με το άρθρο 3 
παρ. 2 του Ν. 2470/97. 

Άρθρο 10 

Με την εφαρμογή του νέου συστήματος πληρωμής οι 
κρατήσεις που αποδίδονται αχρεώστητα υπέρ ασφαλι¬ 
στικών ταμείων, Δημοσίου κ.λπ. φορέων ή οφείλονται από 
τους δικαιούχους προς τα ασφαλιστικά ταμεία και λοι¬ 
πούς φορείς επιστρέφονται στους δικαιούχους ή στα τα¬ 
μεία αντίστοιχα μέσω του συστήματος συμψηφιστικά. 

Επίσης συμψηφιστική τακτοποίηση εφαρμόζεται και 
στις περιπτώσεις μισθολογικών διαφορών αποδοχών (θε¬ 
τικών ή αρνητικών). 

Άρθρο 11 

Σε περίπτωση που αποχωρεί υπάλληλος λόγω συντα- 
ξιοδότησης και έχει εισπράξει αποδοχές που δεν δικαιού¬ 
ται, τα ποσά που έλαβε αρχεώστητα παρακρατούνται 
συμψηφιστικά από την σύνταξή του, Η παρακράτηση γί¬ 
νεται ύστερα από οχεπκή πράξη επιστροφής της ενδιά¬ 
μεσης Υπηρεσίας Δ22 Γ.Λ. Κράτους, προς την αρμόδια 
Δ/νση 45ης Ελέγχου και Πληρωμής Πολιτικών και Προ¬ 
σωπικών Συντάξεων του Γ.Λ. Κράτους. Στην περίπτωση ό¬ 
μως αποχώρησης υπαλλήλου που δεν θεμλελιώνει συ- 
νταξιοδοτικό δικαίωμα και έχει εισπράξει αποδοχές που 
δεν του οφείλονται η υπηρεσία προβαίνει στην έκδοση 
καταλογιστικής πράξης σύμφωνα με τα οριζόμενα στο 

άρθρο 33 του Ν.Δ. 2362/1995 και με την προϋπόθεση ότι 
ο ίδιος δεν επιθυμεί να τα επιστρέφει στο δημόσιο με σχε¬ 
τικό διπλότυπο είσπραξης ως αχρεωστήτως εισπραχθέ- 
ντα. 

Οι κρατήσεις που αποδόθηκαν αχρεώστητα στις ανω¬ 
τέρω περιπτώσεις τακτοποιούνται συμψηφιστικά από τη 
Δ/νση 24η Γ. Λ. Κράτους ύστερα από σχετική πράξη επι¬ 
στροφής της Δ22 Γ. Λ. Κράτους. 

Άρθρο 12 

1) Στις περιπτώσεις εκείνες που υπάλληλοι δεν δικαιού¬ 
νται καθόλου ή μέρος των αποδοχών τους λόγω αδικαιο¬ 
λόγητης απουσίας, καν. άδειας χωρίς αποδοχές γενικά, 
διαθεσιμότητας, αργίας, δωροδοκίας, προσωρινής παύ¬ 
σης κ.λπ. πλην όμως έχουν μισθοδοτηθεί για το χρόνο αυ¬ 
τό λόγω μη έγκαιρης ανημέρωσης της αρμοδίας Δ/νσης 
Δ22 - Μισθολογίου από τις Δ/νσεις Προσωπικού - Δ/κού 
των υπαλλήλων ώστε να πραβεί στη σχετική εντολή περι¬ 
κοπής, η περικοπή θα γίνει από τις αποδοχές του αμέσως 
επόμενου μήνα και εφόσον το ποσό αυτό δεν επαρκεί η 
περικοπή θα συνεχίσει και στους επόμενους μήνες. 

2) Στην περίπτωση παρακράτησης μισθού λόγω αργίας, 
προσ. παύσης, διαθεσιμότητας, δωροδοκίας πειθαρχι¬ 
κού προστίμου, αδικαιολογήτου απουσίας κ.λπ. και δικαί¬ 
ωσης του υπαλλήλου βάσει δικαστικών αποφάσεων ή άλ¬ 
λων πράξεωντης Διοίκησης το παρακρατηθέν ποσό απο¬ 
δίδεται στον υπάλληλο απ’ ευθείας απο το Ταμείο υπέρ 
του οποίου κατετέθη το ποσό ή συμψηφιστικά, μέσω του 
μηχ/κού συστήματος μετά από έκδοση σχετικής απόφα¬ 
σης του Ταμείου. 

Άρθρο 13 

Σε περίπτωση αδυναμίας πληρωμής των αποδοχών των 
υπαλλήλων από τις Τράπεζες και τα Πιστωτικά Ιδρύματα 
ή του Κέντρου Πληροφορικής του Υπουργείου Οικονομι¬ 
κών (ΚΕΠΥΟ) ακολουθείται ο κατωτέρω τρόπος πληρω¬ 
μής κατά περίπτωση, ως εξής: 

1) Όταν οι Τράπεζες αδυνατούν για διάφορους λόγους 
ναπιστώσουντους λογαριασμούς των υπαλλήλων, η πλη¬ 
ρωμή του καθαρού πληρωτέου ποσού γίνεται από τις 
Δ.Ο.Υ., βάσει των καταστάσεων του άρθρου 4 περ. Α παρ. 
13. 

Οδηγίες για την εξόφληση των καταστάσεων αυτών, 
την εμφάνιση της πληρωμής αυτής και την κίνηση των 
σχετικών λογαριασμών θα δοθούν με νεώτερη απόφασή 
μας. 

Κατά τα λοιπά ισχύει η διαδικασία της αριθμ. 
194902/27.11.1969 απόφασής μας και ότι προ βλέπεται 
κατά πε ρίπτωση μετιςαριθ,8102/183/17.1.1980καιΕΜΠ. 

1193/28.8.1980 σχετικές αποφάσεις μας. 

2) Αν το ΚΕΠΥΟ για οποιοδήποτε λόγο δεν καταστεί δυ¬ 
νατό να εκδόσει μισθολογικές καταστάσεις τότε η πλη¬ 
ρωμή γίνεται με τις μισθολογικές καταστάσεις του προη¬ 
γούμενου μήνα και ως προς τα λοιπά ισχύει η ανωτέρω 
διαδικασία. {Μέσω Τραπεζώνκαι Πιστωτικών Ιδρυμάτων). 
Με την επόμενη πληρωμή γίνεται συμψηφιστική τακτο¬ 
ποίηση των μισθολογικών διαφορών θετικών ή αρνητι¬ 
κών. 

Τέλος με απόφασή μας θα καθορίζεται άλλος τρόπος 
και διαδικασία πληρωμής στις περιπτώσεις αδυναμίας 
πληρωμής που δεν καλύπτονται με την παρούσα απόφα¬ 
ση. 


Άρθρο 14 

Οι παροχές των υπαλλήλων που μισθοδοτούνται με τη 
διαδικασία της παρούσας απόφασης καταβάλλονται στις 
13 και 27 έκαστου μηνός και στην περίπτωση που οι ημε¬ 
ρομηνίες αυτές συμπίπτουν με αργία, η καταβολή γίνεται 
τηναμέσως προηγούμενη εργάσιμη ημέρα. Με απόφαση 
μας, δύνανται να καθορίζονται και διαφορετικές ημερο¬ 
μηνίας πληρωμής. 

Γιατην είσπραξη των δίκαιουμένων αποδοχών δεν χρει¬ 
άζεται υπογραφή των υπαλλήλων στις μισθολογικές κα¬ 
ταστάσεις. 

Άρθρο 15 

Οι αποδοχές που αντιστοιχούν στις μέρες απεργίας ή 
στάσεις εργασίας των υπαλλήλων του άρθρου 1 της πα¬ 
ρούσας απόφασης περικόπτονται με πράξη του αρμόδιου 
εκκαθαριστή το αργότερο μέχρι την πρώτη πληρωμή του 
μεθεπόμενου μήνα. Οι προϊστάμενοι των Υπηρεσιών των 
απεργούντων υπαλλήλων υποχρεούνται να στέλνουν 
στην Δ/νση Δ22 - Μισθολογίου του Γ.Λ. Κράτους την επό¬ 
μενη από τη λήξη της απεργίας με τον προσφορότερο 
τρόπο (ΡΑΧ κ.λπ,) κατάσταση με τα ονοματεπώνυματων υ- 
παλλήλωνπου απήργησαν, τον αριθμό μητρώου τους, τον 
κωδικό της Υπηρεσίας, το χρονικό διάστημα και τις μέρες 
απεργίας ή στάσεις εργασίας του κάθε υπαλλήλου. 

Κατά τα λοιπά ισχύουν οι όροι των άριθμ. 
44809/1287/17.4.84 και 2001220/90/0022/4.1.96 εγκυ¬ 
κλίων, του Γενικού Λογιστηρίου του Κράτους για την πε¬ 
ρικοπή απεργούντων υπαλλήλων. 

Άρθρο 16 

1) Ο εκκαθαριστής σε περίπτωση μη νομιμότητας ή μη α- 
ποχρώσης δικαιολογήσεως ή μη ακρίβειας των ποσών που 
δίνει την εντολή της πληρωμής και οι προσυπογράφοντες 
τις μισθολογικές καταστάσεις βοηθοί του, έχουν ευθύνη 
για παράβαση υπηρεσιακού καθήκοντος σε βάρος τους. 

Την ίδια δε ευθύνη έχουν και οι υπάλληλοι που έλαβαν 
αχρεώστητα τα σχετικά ποσά, Οι ανωτέρω καταλογίζο¬ 
νται από κοινού, όπως ο Νόμος ορίζει. 

2) Ο εκκαθαριστής έχει προσωπική ευθύνη μόνο: α) για 
την πληρωμή καθ’ υπέρβαση των αναγνωρισμένων και 
εκκαθαρισμένων δαπανών, β) σε περίπτωση που πληρώ¬ 
νει με εντολή που εκδόθηκε από μη αρμόδιο όργανο, γ) ε¬ 
φόσον οφείλεται σε δόλο ή βαριά αμέλεια και δ) κατά τις 
διατάξεις του άρθρου 40 του Ν.Δ. 2362/95 «Περί Δημοσί¬ 
ου Λογιστικού Ελέγχου των δαπανώντου Κράτους και άλ¬ 
λες διατάξεις», 

3) Οι δαπάνες της παρούσας απόφασης δεν υπόκεινται 
σε προληπτικό έλεγχο. 

Άρθρο 17 

Η ΔΙΑΣ Α.Ε. για τις υπηρεσίες που παρέχει στα πλαίσια 
λειτουργίας του συστήματος θα αμείβεται σύμφωνα με- 
τους όρους που καθορίζονται με την από 2.4.1997 σύμ¬ 
βαση του Ελληνικού Δημοσίου (Υπουργείο Οικονομικών) 
με την «ΔΙΑΤΡΑΠΕΖΙΚΑ ΣΥΣΤΗΜΑΤΑ Α.Ε.» και την Ένωση 
Ελληνικών Τραπεζών και τα οριζόμενα στο άρθρο 5 της α- 
πόφσης αυτής. 

Αρθρο 18 

Μεταβατικές διατάξεις 

1) Μέχρις ότου ολοκληρωθεί η εφαρμογή του νέου συ¬ 
στήματος πληρωμής και ένταξης σε αυτό των πάσης φύ- 

σεως σταθερών αποδοχών των υπαλλήλων του άρθρου 1 
της παρούσας απόφασης, για τους υπαλλήλους εκείνους 
και για τις αποδοχές που δεν καλύπτει προς το παρόν το 
σύστημα αυτό την ευθύνη της εκκαθάρισης θα εξακο¬ 
λουθήσουν να έχουν οι σημερινοί εκκαθαριστές και σύμ¬ 
φωνα πάντα με τη διαδικασία που ορίζεται στην αριθμ. 
194902/27.11.69 απόφαση του Υπουργού των Οικονομι¬ 
κών, βεβαιώνοντας παράλληλα ότι οι αναφερόμενοι υ¬ 
πάλληλοι ή αποδοχές αντίστοιχα δεν έχουν ενταχθεί στο 
σύστημα για την πληρωμή μέσω Τραπεζών (Ν, 2303/95). 

2) Πέραν των ανωτέρω οι εκκαθαριστές έχουν την υπο¬ 
χρέωση να τακτοποιήσουν τυχόν εκκρεμότητες που έ¬ 
χουν προκύψει μέχρι την ολοκλήρωση του νέου συστή¬ 
ματος πληρωμής και εφόσον τούτο δεν μπορεί να γίνει α¬ 
πό το νέο σύστημα (π,χ. χορήγηση μισθολογικών 
διαφορών - αρνητικών ή θετικών, καταλογισμών κ.λπ.). Οι 
προϊστάμενοι των υπηρεσιών και μετά την ολοκλήρωση 
του νέου τρόπου πληρωμής υποχρεούνται να παρέχουν 
κάθε πληροφορία μισθολογικού περιεχομένου, για τους 
υπαλλήλους που μισθοδότησαν και είχαν την ευθύνη εκ¬ 
καθάρισης των αποδοχών τους. 

3) Οι υπάλληλοι που στην παρούσα φάση δεν είναι ε- 
νταγμένοι στο νέο σύστημα πληρωμής (νεοδιόριστοι, με- 


ταταγέντες κ.λπ.) και η εκκαθάρισή τους γίνεται, με χει¬ 
ρόγραφες μισθοδοτικές καταστάσεις, όταν ενταχθούν 
στο νέο σύστημα θα διέπονται από τις διατάξεις της πα¬ 
ρούσας απόφασης. 

Άρθρο 19 

Οι ρυθμίσεις της αριθ. 194902/27.11.69 Υπουργικής α¬ 
πόφασης εξακολουθύν να ισχύουν, εκτός εάν αντίκεινται 
στην παρούσα. 

Άρθρο 20 

Η ισχύς των διατάξεων της παρούσας απόφασης αρχί¬ 
ζει από την 27.6,1997. ημερομηνία που καθορίζεται με την 
αριθμ. 2020401/2513/0022/26.3.1997 απόφαση του Υ¬ 
πουργού Οικονομικών και θέτει σε λειτουργία το νέο τρό¬ 
πο πληρωμής των αποδοχών των υπαλλήλων του Υπουρ¬ 
γείου Οικονομικών. 

Η παρούσα να δημοσιευθεί στην Εφημερίδα της Κυ- 
βερνήσεως, 

Αθήνα, 5 Ιουνίου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 









